21 Februarie

21 Februarie is die 52ste dag van die jaar in die Gregoriaanse kalender. Daar volg nog 313 dae in die res van die jaar (314 in skrikkeljare).

Gebeure 
 1477 – Kardinaal Alonso de Borja (later Pous Callixtus III) sluit aan by die Kurie.
 1533 – Pous Clemens VII stel Esteban Merino, patriarg van Wes-Indië, aan as kardinaal.
 1578 – Pous Gregorius XIII stel nog 9 kardinale aan.  Een van hulle, Fernando de Toledo Oropesa, priester van Toledo, weier die aanstelling.
 1600 – Alessandro Ottaviano de' Medici (later Pous Leo XI) word kardinaal van Trastevere.
 1613 – Mikchail I word eenparig deur die Zemsky Sobor tot Tsaar verkies en begin daarmee die Romanofdinastie in Keiserlike Rusland.
 1775 – Pous Pius VI word tot biskop gewy.
 1794 – Pous Pius VI stel agt nuwe kardinale aan, waaronder Jean-Siffrein Maury, aartsbiskop-biskop van Montefiascone en Corneto. 
 1794 – Annibale Sermattei della Genga (later Pous Leo XII) word titulêr aartsbiskop van Tirus en nuntius in Lucerne.
 1804 – Die eerste selfaangedrewe stoomenjin of lokomotief, gebou deur Richard Trevithick, loop vir die eerste keer in Wallis.
 1848 – Die Kommunistehandves deur Karl Marx en Friedrich Engels word vir die eerste keer gepubliseer.
 1916 – Eerste Wêreldoorlog: Die Slag van Verdun begin.
 1917 – Eerste Wêreldoorlog: Die troepskip SS Mendi sink met 'n verlies van 805 Suid-Afrikaanse soldate. 
 1931 – Pous Pius XI verklaar Pous Benedictus XIII tot Dienaar van God.
 1947 - Koning George VI van die Verenigde Koninkryk open die Suid-Afrikaanse Parlement in Kaapstad.
 1952 – Betogers in Dhaka, Oos-Pakistan stap teen militêre geweervuur in om die vestiging van Bengaals as 'n amptelike taal te vestig.
 1965 – Swart Nasionalis Malcolm X sterf in 'n sluipmoordaanval op lede van die Nation of Islam in New York Stad.
 1960 – Fidel Castro nasionaliseer alle privaatondernemings in Kuba.
 1987 – Die leiers van die Action Directe, 'n linksgesinde terreurorganisasie, word op 'n plaas naby Orléans, Frankryk, deur die polisie betrap.
 2022 – Die Russiese president Wladimir Poetin onderteken 'n wet waardeur die selfverklaarde Volksrepubliek Donetsk en Volksrepubliek Loehansk deur Rusland as onafhanklike republieke erken word.

Geboortes 
 1397 – Isabel de Portugal, Eggenoot van hertog Filips III van Boergondië, moeder van Karel die Stoute.
 1484 – Joachim I, Duitse keurvors van Brandenburg.
 1490 – Hans Dürer, Duitse skilder en tekenaar.
 1541 – Philipp V van Hanau-Lichtenberg, Duitse graaf van Hanau-Lichtenberg.
 1556 – Sethus Calvisius, Duitse komponis, Thomaskantor in Leipzig, Astronoom en wiskundige.
 1591 – Gérard Desargues, Franse argitek en wiskundige.
 1594 – Johann Ernst I, Duitse hertog van Sakse-Weimar.
 1609 – Raimondo Montecuccoli, Oostenrykse veldheer, diplomaat en vors.
 1617 – Johann Heinrich von Dünewald, Oostenrykse generaal-veldmaarskalk.
 1632 – Aegidius Strauch II, Duitse lutherse teoloog.
 1675 – Franz Xaver Josef von Unertl, Beierse minister.
 1690 – Christoph Stoltzenberg, Duitse komponis.
 1728 – Pieter III van Rusland, tsaar van Rusland († 1762)
 1727 – Christian Just Wiedeburg, Duitse regswetenskaplike en beampte van Sakse-Weimar-Eisenach.
 1731 – Anton von Störck, Oostenrykse dokter.
 1755 – Carl Heinrich August von Lindenau, Pruisiese luitenantgeneraal.
 1759 – Ludovike Simanowiz, Duitse skilder.
 1770 – Georges Mouton de Lobau, Franse generaal en maarskalk.
 1777 – Johann Heinrich Leberecht Pistorius, Duitse koopman, boer en uitvinder.
 1779 – Friedrich Carl von Savigny, Duitse regswetenskaplike en stigter van die "Historischen Rechtsschule".
 1785 – Karl August Varnhagen von Ense, Duitse skrywer en biograaf.
 1791 – Carl Czerny, Oostenrykse pianis.
 1791 – John Mercer, Britse chemikus.
 1792 – Albert Schiffner, Duitse aardrykskundige.
 1794 – Antonio López de Santa Anna, Mexikaanse generaal en politikus.
 1795 – Francisco Manuel da Silva, Brasiliaanse komponis.
 1796 – Johann Jakob Aenishänslin, Switserse politikus.
 1836 – Léo Delibes, Franse komponis († 1891).
 1865 – Walter Boveri, Switserse ondernemer, medestigter van die firma Brown, Boveri & Cie (BBC), later ABB.
 1876 – Sophie von Arnim, Duitse skrywer.
 1877 – Totius, Suid-Afrikaanse digter, predikant en hoogleraar aan die Teologiese Skool van die Gereformeerde Kerk († 1953). 
 1889 – Pieter van der Byl, Suid-Afrikaanse kabinetsminister van die Verenigde Party († 1975).
 1898 – Ernst Meyer, Switserse geskiedkundige.
 1903 – Gerard Rissik, Suid-Afrikaanse bankier en die vierde president van die Suid-Afrikaanse Reserwebank († 1979).
 1908 – Hans Ertl, Duitse bergklimmer en oorlogsverslaggewer.
 1909 – Hans Erni, Switserse skilder en beeldhouer.
 1910 – Douglas Bader, Britse Koninklike Lugmag, bobaasvlieënier tydens die Tweede Wêreldoorlog. († 1982).
 1921 – John Rawls, Amerikaanse filosoof († 2002).
 1924 – Robert Mugabe, Zimbabwiese politikus en staatsman, President van Zimbabwe († 2019).
 1933 – Nina Simone, Amerikaanse sangeres, liedjieskrywer, pianis en menseregte-aktivis († 2003).
 1944 – Herman De Coninck, Belgiese digter, essayis, joernalis en uitgewer († 1997).
 1946 – Alan Rickman, Britse akteur († 2016).
 1962 – Chuck Palahniuk, Amerikaanse skrywer.
 1963 – William Baldwin, Amerikaanse akteur en vervaardiger.
 1972 – Mark Andrews, 'n voormalige Suid-Afrikaanse rugbyspeler.
 1972 – Jordan Peele, Amerikaanse akteur.

Sterftes 
 1437 – Jakob I, koning van Skotland.
 1490 – Ubaidullah Ahrar, sjeig van die Naqschbandi-Orde.
 1513 – Pous Julius II, 216de pous van die Rooms-Katolieke Kerk (* 5 Desember 1443).
 1537 – Girolamo Accoramboni, Italiaanse dokter en filosoof.
 1554 – Hieronymus Bock, Duitse botanikus, dokter en lutherse predikant.
 1554 – Sibylle von Jülich-Kleve-Berg, oudste dogter van hertog Johann III.
 1571 – Melchior Kling, Duitse regswetenskaplike.
 1616 – Jakob Bording, Duitse regsgeleerde en burgemeester van die stad Lübeck.
 1633 – Karl Hannibal von Dohna, Duitse landheer in Oberlausitz.
 1653 – Adriaan Pauw, Nederlandse politikus.
 1677 – Baruch Spinoza, Nederlandse filosoof (* 1632).
 1730 – Pous Benedictus XIII, 245ste pous van die Rooms-Katolieke Kerk (* 2 Februarie 1649).
 1824 – Eugène de Beauharnais, stiefseun van Napoleon.
 1854 – Johann Heinrich Moritz von Poppe, Duitse wiskundige en fisikus.
 1856 – Paul von Prittwitz, Russiese generaal-luitenant en senator.
 1899 – Ds. Pieter Adam Strasheim, vader van die Nederduitse Gereformeerde Kerk in Zimbabwe (* 1851).
 1909 – Xaver Imfeld, Switserse kartograaf.
 1918 – Ludwig Johannes Tschischko, Lettiese prediker en protestantse martelaar (* 1858).
 1918 – Heinrich Leonhard Adolphi, Duits-Baltiese protestantse martelaar (* 1852).
 1928 – Hans von Koester, Duitse admiraal.
 1974 – Lewis Martin, Amerikaanse akteur (* 1895).
 2005 – Myburgh Streicher, Suid-Afrikaanse politikus (* 1928).
 2018 – Billy Graham, Amerikaanse evangelis (* 1918).

Vakansies, vierings, en waarnemingsdae 
 Internasionale Moedertaaldag word gevier.

Februarie